《云溪》
明代·李畅

丹溜鸣泉花院，青山绕郭松阴。水边鱼鸟清影，竹下笙簧好音。

烟锁霜林鹤唳，风生岚壑龙吟。晚来溪上独眺，四野寒云重侵。

作者简介：李畅，字若无。南海人。待问父。少读书学诗，舍旁有洲，尝建知津亭于其上，邀文士相唱和。年四十，以父命出为掾吏，仕司嘉兴狱。迁任韶州司仓，寻转边蓬尉。以子待问贵显，获封赠户部尚书。有《蜩笑集》。清温汝能《粤东诗海》卷三七有传。